Skógareldar geisa í Ástralíu og hefur slökkviliðið ekki tök á eldunum . Eldar eru lausir á að minnsta kosti átta stöðum svo úr verða „ gríðarlegir eldar “ . Eldarnir hafa þegar lagt um 300 þúsund hektara í auðn og nálgast óðfluga Sidney , fjölmennustu borg Ástralíu . Nánar tiltekið eru þeir um klukkustundar akstri frá borginni . Slökkviliðsmenn geta fátt annað gert en að rýma svæði , vernda eignir og vona að rigning sé á næsta leyti með hagstæðri vindátt . „ Við getum ekkert stöðvað þessa elda . Þeir munu halda áfram að brenna þar til aðstæður verða hagstæðari . Fyrst þá getum við reynt að ráða niðurlögum eldanna , “ segir Rob Rogers aðstoðar slökkviliðsstjóri . Miklir þurrkar eru á svæðinu . Skógareldar brjótast úr reglulega á svæðinu vegna þurrka en sérfræðingar segja eldanna fyrr á ferðinni í ár og telja ástæðuna vera meðal annars vegna loftslagsbreytinga .